1.

vil ikke modsætte sig vedtagelsen af udkastet til Kommissionens forordning i betragtning af det formelle løfte, Kommissionen gav i sin skrivelse af 5. maj 2008, om at træffe følgende foranstaltninger for at strømline og fremskynde de interne procedurer i Kommissionen for validering og retlig godkendelse af nye alternative forsøgsmetoder: — Kommissionen vil i alle tilfælde foretage en forhåndsanalyse af den lovmæssige relevans for at sikre, at en efterfølgende videnskabelig validering fokuserer på forsøgsmetoder, som har den bedste udsigt til at blive fundet egnet til klart definerede retlige formål; — Kommissionen vil reducere antallet af trin og fastsætte nye klare frister for at strømline og fremskynde den nuværende proces, hvad angår de rådgivende udvalgs rolle og høringen af medlemsstaterne; — alle vigtige proceduremæssige afgørelser, som skal træffes af Kommissionens tjenestegrene, vil blive truffet på generaldirektørniveau; — den igangværende omstrukturering af Instituttet for Sundheds- og Forbrugerbeskyttelse (IHCP) under Det Fælles Forskningscenter vil bidrage betydeligt til at fremskynde de løbende bestræbelser på at fremme alternative metoder, herunder valideringen af disse metoder, via CEVMA; dette vil involvere en styrkelse af CEVMA's arbejde igennem støtte fra IHCP-grupper; IHCP er også i færd med at udvikle en integreret forsøgsstrategi, som vil udnytte synergierne mellem mange komplementære aktiviteter inden for IHCP og muliggøre en mere holistisk og effektiv tilgang til spørgsmålet om risikovurdering, som er af central betydning for reguleringsprocessen, for derved at undgå unødige interne overførselsforsinkelser; det integrerede undersøgelsesteam vil i 2009 bestå af ca. 85 ansatte (inklusive de 62, der for øjeblikket er ansat i CEVMA); IHCP vil som led i sine bestræbelser på at strømline processen fra videnskabelig validering til retlig godkendelse sikre en tæt og konsekvent opfølgning af processen for retlig godkendelse både i Kommissionen og på OECD-niveau; — den ændrede proces bliver mere gennemsigtig; proceduren for retlig godkendelse af nye forsøgsmetoder vil blive offentliggjort på Kommissionens webside, når den igangværende revision er formelt afsluttet; den gældende status for foreslåede alternative metoder vil fremgå af en specifik webside, som vil blive oprettet af Det Fælles Forskningscenter for at give interesserede parter mulighed for at følge med i udviklingen; oplysningerne vil blive ajourført løbende; dette vil ske fra det tidspunkt, hvor en foreslået ny alternativ metode underkastes en forhåndsanalyse med henblik på retlig godkendelse; denne webside vil også indeholde oplysninger om beslutninger om ikke at anvende en bestemt forsøgsmetode og baggrunden for sådanne beslutninger; — Kommissionen sikrer, at interesserede parter får mulighed for at deltage som observatører i de kompetente myndigheders møder og i udvalg under Det Europæiske Kemikalieagentur (for industrikemikalier), når der behandles spørgsmål vedrørende validering af forsøgsmetoder uden brug af dyr; — i overensstemmelse med artikel 13, stk. 2, i REACH-forordningen vil Kommissionen sikre en mere gennemsigtig proces med høring af interesserede parter forud for ethvert forslag om tilpasning af forordningen om forsøgsmetoder til den tekniske udvikling; — Kommissionen vil stille de nødvendige midler til rådighed for at sikre, at reelle forbedringer er opnået, især ved at indkalde ansøgninger fra kvalificerede ansatte med relevant erfaring med henblik på udstationering til OECD's Test Guidelines Programme inden for den nærmeste fremtid; den vil undersøge mulighederne for at yde økonomisk støtte til sekretariatet for OECD's Test Guidelines Programme med særligt fokus på retlig godkendelse af alternative metoder; — Kommissionen vil omhyggeligt overvåge OECD-processen i hvert enkelt tilfælde for at sikre, at denne fremgangsmåde ikke medfører unødige forsinkelser; overvågningen vil omfatte systematisk status over fremskridtene med hver enkelt alternativ metode med regelmæssige mellemrum; eventuelle urimelige forsinkelser i forbindelse med en bestemt metode vil få Kommissionen til at indlede EU-proceduren for retlig godkendelse af den pågældende metode;